**Ministru kabineta rīkojuma projekta „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ilgtermiņa politikas pamatnostādnes „Valsts kultūrpolitikas vadlīnijas 2006.–2015.gadam. Nacionāla valsts.” (apstiprinātas ar Ministru kabineta 2006.gada 18.aprīļa rīkojumu Nr.264 „Par ilgtermiņa politikas pamatnostādnēm „Valsts kultūrpolitikas vadlīnijas 2006.–2015.gadam. Nacionāla valsts””) paredz rīcības virzienus:  - pilnveidot Latvijas kultūras mantojuma saglabāšanu, aizsardzību, izpēti un pieejamību, īpašu uzmanību veltot sabiedrības izglītošanai par kultūras mantojuma lomu valsts ilgtspējīgā attīstībā;  - radīt labvēlīgus nosacījumus kultūras tūrisma produktu un pakalpojumu izveidei un attīstībai Latvijā, tostarp izvirzīts viens no prioritārajiem uzdevumiem - sekmēt nacionālas nozīmes kultūras tūrisma produktu attīstību visā Latvijas teritorijā, izmantojot kultūras resursus ar starptautiskas atpazīstamības un konkurētspējas potenciālu, tai skaitā Daugavpils cietoksni.  Papildus jānorāda, ka ar Ministru kabineta 2008.gada 17.aprīļa rīkojumu Nr.212 „Par Rīcības plānu politikas pamatnostādņu „Valsts kultūrpolitikas vadlīnijas 2006.–2015.gadam. Nacionāla valsts” īstenošanai 2008.–2009.gadā” apstiprinātais rīcības plāns noteic, ka izvirzītā mērķa *„pilnveidot Latvijas kultūras mantojuma saglabāšanu, aizsardzību, izpēti un pieejamību, un īpašu uzmanību veltīt sabiedrības izglītošanai par kultūras mantojuma lomu valsts ilgtspējīgai attīstībai”* sasniegšanai īstenojams pasākums *„Kultūras pieminekļu glābšanas programma un Eiropas kultūras mantojuma saglabāšana (t.sk. Rīgas Doma baznīcas un citu Latvijas dievnamu atjaunošanas atbalsts)”*. Tā rezultatīvais rādītājs noteikts - avārijas stāvoklī esošo kultūras pieminekļu skaits, kuriem veikta tehniskā stāvokļa apsekošana, konservācija un restaurācija.  Publiskas personas finanšu līdzekļu un mantas izšķērdēšanas novēršanas likuma 6.2 pants noteic, ka publiskas personas nekustamā īpašuma pārvaldīšana ir šā īpašuma valdītāja uzdevums, kas ietver pienākumu nodrošināt nekustamā īpašuma lietošanu un uzturēšanu (fizisku saglabāšanu visā tā ekspluatācijas laikā) atbilstoši normatīvo aktu prasībām un veicināt tā uzlabošanu.  Likuma „Par kultūras pieminekļu aizsardzību” 24.panta pirmā daļa noteic, ka kultūras pieminekļa konservāciju, uzturēšanu, remontu un restaurāciju veic kultūras pieminekļa īpašnieks (valdītājs) par saviem līdzekļiem.  Ministru kabineta 2014.gada 18.marta sēdes protokollēmuma „Informatīvais ziņojums „Par Daugavpils cietokšņa turpmākās attīstības perspektīvām un to finansēšanas modeļiem”” (prot. Nr.17 30.§) 8.1.apakšpunkts nosaka, ka, lai novērstu Daugavpils cietoksnī valsts akciju sabiedrības „Valsts nekustamie īpašumi” pārvaldīšanā esošo nekustamo īpašumu (būvju) tehniskā stāvokļa pasliktināšanos un kultūrvēsturiskās vērtības zudumu, tas ir, būves konstrukciju bojāšanos, sabrukumu vai nonākšanu cilvēku veselībai, dzīvībai vai videi bīstamā stāvoklī, atbalstīt šo nekustamo īpašumu pakāpenisku konservāciju un uzdot Finanšu ministrijai (valsts akciju sabiedrībai „Valsts nekustamie īpašumi”) līdz 2014.gada 1.aprīlim iesniegt Ministru kabinetā tiesību akta projektu par finansējuma piešķiršanu Finanšu ministrijai no valsts budžeta programmas 02.00.00 „Līdzekļi neparedzētiem gadījumiem” konservācijas projektu izstrādei Informatīvā ziņojuma 4.pielikumā minētajiem avārijas stāvoklī esošajiem valsts nekustamajiem īpašumiem Daugavpils cietoksnī. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Lielākā daļa valsts nekustamo īpašumu Daugavpils cietoksnī ir kritiski neapmierinošā tehniskā stāvoklī. Ilgais periods, kopš būves (ēkas) stāv tukšas un to uzturēšana notiek limitētu finanšu resursu robežās, atstājis būtiskus bojājumus, kas aizvien progresē un neizbēgami novedīs pie ēku sabrukuma un vērtības zuduma, kā arī apdraudēs līdzšinējo Daugavpils cietokšņa attīstības projektu ilgtspēju.  Lai novērstu šo objektu tehniskā stāvokļa turpmāko pasliktināšanos, kultūrvēsturiskās vērtības zudumu un aizsargātu sabiedrisko drošību, nepieļaujot kaitējumu Daugavpils cietokšņa iedzīvotājiem un apmeklētājiem, ir nepieciešama valsts īpašumā esošo ēku pakāpeniska konservācija prioritārā secībā.  Īpaši kritiskā stāvoklī šobrīd ir četras Finanšu ministrijas valdījumā esošas ēkas, kurām ir apzināta neatliekama nepieciešamība veikt nekavējošu konservāciju, nomainot jumtu segumu, lai saglābtu nesošās konstrukcijas un pasargātu ēkas no sabrukšanas:   1. Imperatora iela 8, Daugavpilī (kadastra Nr.0500 011 1620, apbūves laukums 5042,30m2); 2. Aleksandra iela 5A, Daugavpilī (kadastra Nr.0500 011 0607, apbūves laukums 248,20m2); 3. Aleksandra iela 13, Daugavpilī (kadastra Nr.0500 011 1623, apbūves laukums 1236,90m2); 4. Nikolaja iela 2, Daugavpilī (kadastra Nr.0500 011 1718, apbūves laukums 4295,10m2).   Ēkām jumtu nesošās konstrukcijas daudzviet ir būtiski bojātas, atsevišķi lokāli ieseguma bojājumi praktiski likvidējuši segumu, kas savukārt intensīvi bojā vēsturiskās ēku konstrukcijas un pakļauj ēku jumtus atmosfēras apstākļu graujošai iedarbībai. Tā rezultātā iet bojā gan jumti, gan pašas ēkas, un, ļaujot procesiem netraucēti attīstīties, bojājumu apjoms strauji progresē un iespējama bīstama segmentu nodrupšana ar draudiem apkārtējo drošībai.  Tā kā trīs no minētajām ēkām ir valsts un vietējas nozīmes arhitektūras pieminekļi, to īpašniekam ir saistoši Ministru kabineta 2003.gada 26.augusta noteikumi Nr.474 „Noteikumi par kultūras pieminekļu uzskaiti, aizsardzību, izmantošanu, restaurāciju un vidi degradējoša objekta statusa piešķiršanu”, likums „Par kultūras pieminekļu aizsardzību” un citi spēkā esošie Latvijas Republikas normatīvie akti par kultūras pieminekļu aizsardzību. Sakarā ar ēku kritisko stāvokli ir saņemti arī atbildīgo iestāžu (Valsts kultūras pieminekļu aizsardzības inspekcijas, Valsts ugunsdzēsības un glābšanas dienesta, Daugavpils pilsētas domes) brīdinājumi par ēku savešanu kārtībā tiktāl, lai tās neapdraudētu sabiedrības drošību.  Avārijas stāvoklī esošo četru valsts īpašumā Finanšu ministrijas valdījumā esošo būvju konservācijas projektu izstrādei provizoriskās izmaksas ir 107 425 *eiro*, t.sk. PVN. Detalizēta informācija par katram nekustamajam īpašumam aprēķinātajām provizoriskajām izmaksām atspoguļota anotācijas 1.pielikumā. Anotācijas 2.pielikumā atspoguļots veicamo darbu laika grafiks.  Tā kā jautājums ir risināms nekavējoši, tad nepieciešams lūgt Ministru kabinetu atbalstīt finanšu līdzekļu piešķiršanu projektēšanas darbu veikšanai minētajos objektos 2014.gadā no valsts budžeta programmas 02.00.00. „Līdzekļi neparedzētiem gadījumiem”.  Būvju konservācijas projektu izstrādei nepieciešamās darbības veiks valsts akciju sabiedrība „Valsts nekustamie īpašumi” saskaņā ar Finanšu ministrijas un valsts akciju sabiedrības „Valsts nekustamie īpašumi” 2013. gada 18. septembrī noslēgto Vienošanos par valsts nekustamo īpašumu pārvaldīšanu un savstarpējo sadarbību valsts nekustamo īpašumu pārvaldīšanas politikas izstrādē un īstenošanā. Valsts akciju sabiedrība „Valsts nekustamie īpašumi” nepieciešamības gadījumā nodrošinās projektēšanas darbu veikšanu par saviem līdzekļiem un pēc iepirkuma līguma noslēgšanas iesniegs attiecīgu finansējuma pieprasījumu Finanšu ministrijai atbilstoši faktiski nepieciešamajam finansējuma apmēram. Finanšu ministrija nodrošinās finansējuma pārskaitīšanu valsts akciju sabiedrībai „Valsts nekustamie īpašumi” ne vairāk kā atbilstoši noslēgtajos iepirkuma līgumos noteiktajiem faktiski nepieciešamajiem projektēšanas izdevumiem.  Savukārt jautājumu par papildu finansējuma piešķiršanu Finanšu ministrijai (valsts akciju sabiedrībai „Valsts nekustamie īpašumi”) avārijas stāvoklī esošo valsts nekustamo īpašumu konservācijas darbu veikšanai plānots virzīt izskatīšanai Ministru kabinetā kopā ar visu ministriju un citu centrālo valsts iestāžu jauno politikas iniciatīvu pieprasījumiem likumprojektu „Par valsts budžetu 2015. gadam” un „Par vidēja termiņa budžeta ietvaru 2015., 2016. un 2017. gadam” sagatavošanas procesā. |
| 3. | Projekta izstrādē iesaistītās institūcijas | Finanšu ministrija un valsts akciju sabiedrība „Valsts nekustamie īpašumi”. |
| 4. | Cita informācija | Izdevumi sedzami no valsts budžeta programmas 02.00.00 „Līdzekļi neparedzē­tiem gadīju­miem”. |
|  | | |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Finanšu ministrija, valsts akciju sabiedrība „Valsts nekustamie īpašumi” un jebkura privātpersona, kas dzīvo, uzturas, vai apmeklē Daugavpils cietokšņa teritoriju. |
| 2. | Tiesiskā regulējuma ietekme uz tautsaimniecību un administratīvo slogu | Saskaņā ar Nacionālās attīstības plānā 2014.-2020. gadam noteikto, nepieciešams attīstīt konkurētspējīgu uzņēmējdarbību reģionos, attīstīt radošās industrijas un tūrisma aktivitātes, tostarp veidojot labvēlīgu un iekļaujošu dzīves vidi.  Ņemot vērā Daugavpils cietokšņa potenciālu attīstīt uz eksportu orientētu tūrisma, kultūras un uzņēmējdarbības infrastruktūru, pakalpojumu un produktu piedāvājumus, cietoksnī esošo valsts nekustamo īpašumu tehniskā stāvokļa pasliktināšanās, kultūrvēsturiskās vērtības zuduma, kā arī draudu apkārtējo drošībai novēršana radīs priekšnoteikumus infrastruktūras uzlabošanai un ekonomiskās aktivitātes stimulēšanai.  Projekta tiesiskais regulējums nemaina sabiedrības grupām un institūcijām tiesības un pienākumus,  kā arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| Rādītāji | 2014.gads | | Turpmākie trīs gadi (*euro*) | | |
| 2015.g. | 2016.g. | 2017.g. |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo gadu | Izmaiņas, salīdzinot ar kārtējo gadu | Izmaiņas, salīdzinot ar kārtējo gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 107 425 | 0 | 0 | 0 |
| 2.1. valsts pamatbudžets | 0 | 107 425 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | -107 425 | 0 | 0 | 0 |
| 3.1. valsts pamatbudžets | 0 | -107 425 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 107 425 | 0 | 0 | 0 |
| 0 | 0 | 0 |
| 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Detalizētu informāciju skatīt anotācijas 1.pielikumā. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Ietekme uz valsts budžetu tiek plānota 2014.gadā (skat. anotācijas 1.pielikumā). Projektēšanas izdevumu apmērs ir provizorisks, precīzs izdevumu apmērs būs zināms pēc iepirkuma līguma noslēgšanas. Izdevumi tiks segti no valsts budžeta programmas 02.00.00 „Līdzekļi neparedzētiem gadījumiem”. | | | | |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Finanšu ministrija, valsts akciju sabiedrība „Valsts nekustamie īpašumi” |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

*Anotācijas IV, V un VI sadaļa – projekts šīs jomas neskar.*

Finanšu ministrs A. Vilks

18.04.2014. 10:33

1498

Krista Elsta, 67024974

Krista.Elsta@vni.lv